**«Мен және отбасым»**

***Мақсаты:***Қазіргі кездегі баланың дамуына жеке тұлға болып қалыптасуына ата- ана тәрбиесінің үлесі зор екендігін түсіндіре отырып, қарым - қатынас орнату. Ата-аналарды өздерінің балаларының жан-дүниесін түсінуге білуге және қиындықта қол ұшын соза білуге ықпал ету.

**Қатысушылар:**Ата-аналар

**Тренинг ережесі:**

- Тренингке берілген регламентті сақтау;

- Тренинг барысында бір-бірінің сөзін бөлмеу;

- Қатысушылармен бірігіп жұмыс жасау;

- Қатысушылар бір – біріне кедергі келтірмеу

**Ұйымдастыру кезеңі:**

* Тренинг тақырыбымен таныстыру
* «Есімдер аллитерациясы» амандасу
* «Дақты тәрбиелеуден гөрі жуу оңай » видеоролигі
* «Мадақтау және жазалау» жаттығуы
* «Сөйлемді аяқта» жаттығуы
* Жағдаяттық сұрақтар
* «Жалғасын тап» жаттығуы
* Рефлексия

**Амандасу ««Есімдер аллитерациясы»**

Нұсқау: Барлық  ата – ана шаңырақтың астына жиналып тұрамыз.  Алдымен өз есімдеріңіздің алдына адамның бойында бар жақсы қасиеттің біреуін айтып, өзіңіз туралы қысқаша мәлімет беруіңіз керек.

Мысалы: Мен нұрлы – Нұргүлмін;

Мен көрікті — Әсеммін;

Мен дарынды – Дидармын.

**1-жаттығу**"Дақты тәрбиелеуден гөрі жуу оңай » видеоролигі. Ата-аналар өз балаларымен сенімді қарым-қатынас орната білуі қажет.

***Плакатпен жұмыс жасау:***

* Сіз балаңызға қаншылықты сенімдісіз?
* Балаңыз сізге қаншалықты сенеді?
* Сіз балаңызбен сырласа аласызба?

**2–жаттығу** **«Мадақтау мен жазалау»**

Мақсаты: Ата-ананың балаға деген көңіл бөлуін байқау.

Нұсқау: Қағазды екіге бөліп, бір жағына баланы мақтау кезінде қолданылатын сөздерді, ал екінші жағына, сөгіс жариялау кезінде қолданылатын сөздерді жазыңыз. Қай бөлікте сөздердің көп болғандығы жайында сараптама жасалып, ата-аналарға қорытынды жасау ұсынылады.

**3-жаттығу:** **«Сөйлемді аяқта»**

*Мақсаты*: Ата-ананың бала тәрбиесіндегі қарым-қатынасы туралы түсініктер беру арқылы ата-аналардың білімін көтеруге көмектесу.

*Нұсқау:* Берілген сұрақтарға жауап беру:

* Мен өз отбасымды жақсы көрем, себебі….
* Отбасы бұл….
* Отбасым бақытты болу үшін….
* Отбасымда зорлық-зомбылыққа жол жоқ, себебі….
* Мен қалар едім отбасымның….

**Жағдаяттық сұрақтар:**

1.Ата – ана қандай болу керек?

2.Нағыз тәрбиеші қандай болу керек?

**4-жаттығу «Жалғасын тап»**

*Нұсқау:*Ойын барысында 4 сөз беріледі: «Ана», «Бала», «Асығу» және «Дана». Осы сөздері қолдана отырып өлең шумағын құрастырамыз.

Талдау: өлең шумағын бір — бірден оқып талдайды.

Қорытынды: Мәселен, мен былай құрастырдым:

Бас иеді барлық адам – АНАҒА,

Жақсылықты ол тілейді – БАЛАҒА.

Мақсатына жеткізуге АСЫҒЫП,

Өз баласын теңейді ол – ДАНАҒА. – деп бүгінгі «Мен және отбасым» атты тренинг — сабағымызды аяқтаймыз.

**Рефлексия: «Тілек шамы».**

**Мақсаты:**тренинг туралы пікірлеріңізді ортаға салу.

Құрметті ата-аналар! Біз сіздермен жанұядағы ата-ана мен бала арасындағы қарым-қатынсатың түрлі жақтарын тануға, жан-жақты талқылауға тырыстық. Отбасы, ұшақ ұя-жылулықтың мекені. «Отбасы» атауының мәніне терең үңілер болсақ, оттың да үлкен маңызы бар екенін сеземіз. Сондықтан оттың басы, ошағымыздың түтіні түзу болуы үшін «Тілек шамы» жаттығуын бір-бірімізге тілек айта отырып жүргізейік. Бір-бірімізге мына шамды бере отырып бүгінгі кездесуден алған әсерлеріңізбен бөлісіп, тренинг барысында айта алмай қалған ойларыңыз болса барлығыңыз да осы жерде айтуларыңызды сұраймын.